Deans lejlighed er utrolig charmerende og velindrettet. Den rummer alt, hvad man har brug for, for at have et komfortabelt ophold. Kvarteret er skønt: Tæt på cafeer, restauranter og charmerende gader og pladser. Vi (min mand og jeg) boede i lejligheden i en uge. Vi valgte at gøre brug af den taxaservice til og fra lufthavnen, som Dean anbefalede, og det fungerede perfekt. Vi blev modtaget af Costa, en super flink og hjælpsom fyr, som viste os tilrette i lejligheden. Han skaffede også en parasol til den fantastiske veranda, da vi gjorde opmærksom på, at der manglede en. Vi havde stor glæde af at kunne sidde udendørs og nyde udsigten. Det var alt i alt en skøn oplevelse at bo i Deans lejlighed, og vi vil helt sikkert komme igen. Vi har allerede anbefalet den til venner og familie.